**Smernica o postupe pri umiestňovaní a ukončení**

**poskytovania sociálnej služby**

|  |  |  |  |
| --- | --- | --- | --- |
|  | **Vypracoval:** | **Za ZSS schválil a predkladá** |  |
| **Meno** |  | **Mgr. Lydie Kunyová** |  |
| **Funkcia** |  | riaditeľka ZSS |  |
| **Dátum** |  |  |  |
| **Podpis** |  |  |  |

**1 SOCIÁLNE SLUŽBY POSKYTOVANÉ V „IPEĽ“ ZSS LEĽA**

1) **V domove sociálnych služieb** sa poskytuje sociálna sluţba FO do dovŕšenia dôchodkového veku, ktorá je odkázaná na pomoc inej FO a jej stupeň odkázanosti je najmenej V. alebo je nevidiaca alebo prakticky nevidiaca a jej stupeň odkázanosti je najmenej III.

2) **V špecializovanom zariadení** sa poskytuje sociálna sluţba FO, ktorá je odkázaná na pomoc inej FO, jej stupeň odkázanosti je najmenej V. a má zdravotné postihnutie, ktorým je najmä Alzheimerova choroba, Parkinsonova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa.

Sociálna služba je poskytovaná na základe uzatvorenej Zmluvy o poskytovaní sociálnej sluţby podľa príslušných ustanovení zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 317/2009 Z. z., nálezu Ústavného súdu Slovenskej republiky č. 332/2010 Z. z., zákona č. 551/2010 Z. z., zákona č. 50/2012 Z. z., zákona č. 185/2012 Z. z., zákona č. 413/2012 Z. z. a zákona č. 485/2013 Z. z. (ďalej len zákon č. 448/2008 Z. z.). Jej uzatvoreniu predchádza konanie vo veci odkázanosti FO na sociálnu službu. O postupe uvedenom v tomto metodickom pokyne sociálna pracovníčka „IPEĽ“ ZSS Leľa informuje občanov pri telefonickom, e-mailovom a osobnom poradenstve a riadia sa ním pri umiestňovaní FO do zariadenia.

**2 POSTUP PRI UMIESTŃOVANÍ PSS**

***2.1 Postupy pri konaní o odkázanosti na sociálnu službu***

K tomu, aby mohla byť fyzickej osobe poskytovaná sociálna služba v zariadení sociálnych služieb je potrebné, aby fyzická osoba (resp. jej opatrovník) požiadala o posúdenie odkázanosti na sociálnu službu príslušný orgán, ktorým je: Nitriansky samosprávny kraj.

Žiadosť o posúdenie odkázanosti na sociálnu službu **v domove sociálnych služieb a v špecializovanom zariadení** sa podáva vyššiemu územnému celku.

Tlačivo ***žiadosť o posúdenie odkázanosti na sociálnu službu*** poskytnú FO pracovníci odboru sociálnych vecí NSK, alebo si ho môţete vyzdvihnúť osobne v „IPEĽ“ ZSS Leľa v kancelárii sociálnych pracovníčok, prípadne v niektorom z iných zariadení sociálnych sluţieb v zriaďovateľskej pôsobnosti NSK. Tiež je možné si uvedené tlačivo stiahnuť:

***–*** z webovej stránky NSK www.unsk.sk v sekcii základné informácie → formuláre a tlačivá,

***–*** z webovej stránky „IPEĽ“ ZSS Leľa www.zssipel.sk v sekcii dokumenty na stiahnutie.

Vyplnenú žiadosť je potrebné doručiť do podateľne Úradu NSK osobne alebo poštou. Žiadosť o posúdenie odkázanosti na sociálnu sluţbu by mala byť podpísaná vlastnoručne fyzickou osobou, ktorá o poskytovanie sociálnej služby žiada. V prípade, že je FO pozbavená spôsobilosti na právne úkony, žiadosť o posúdenie odkázanosti na sociálnu službu podpíše súdom ustanovený opatrovník (v tomto prípade je nevyhnutné doložiť kópiu rozsudku súdu o pozbavení spôsobilosti FO na právne úkony). Ak si FO vzhľadom na svoj zdravotný stav nemôţe sama podať žiadosť o posúdenie odkázanosti na sociálnu službu, môže túto žiadosť za FO podpísať aj poverená osoba na základe potvrdenia ošetrujúceho lekára, že FO sa nevie podpísať vlastnoručne sama.

Po celkovom posúdení žiadateľa o poskytovanie sociálnej sluţby, ktoré pozostáva zo sociálneho a zdravotného posudku, vydá VÚC **posudok o odkázanosti FO na sociálnu službu** a ten je podkladom pre vydanie **rozhodnutia o odkázanosti na sociálnu službu**. Obidva dokumenty sú žiadateľovi doručené poštou doporučene do vlastných rúk na adresu jeho trvalého pobytu.

Rozhodnutie o odkázanosti na sociálnu službu nadobúda právoplatnosť a vykonateľnosť po uplynutí lehoty na odvolanie. V prípade, že žiadateľ súhlasí s obsahom Rozhodnutia o odkázanosti na sociálnu službu, ihneď po doručení rozhodnutia sa môţe vzdať možnosti odvolania a tak rozhodnutie môže nadobudnúť právoplatnosť ihneď, v opačnom prípade sa rozhodnutie stane právoplatným až po uplynutí lehoty na odvolanie.

Ak má FO vydané a právoplatné rozhodnutie o odkázanosti FO na sociálnu službu, NSK v rozsahu svojej pôsobnosti poskytne FO sociálnu službu, alebo zabezpečí poskytovanie sociálnej služby podľa poradia na základe vopred určených a zverejnených podrobností vedenia tohto poradia (evidencia čakateľov na poskytovanie sociálnej služby).

NSK v rozsahu svojej pôsobnosti poskytne, alebo zabezpečí poskytovanie sociálnej služby FO bezodkladne:

 ak jej život alebo zdravie vážne ohrozené,

 ak FO nemá zabezpečené nevyhnutné podmienky na uspokojovanie základných životných potrieb,

 ak FO odkázaná na pomoc inej FO skončila pobyt v zariadení podľa osobitného predpisu a nemá zabezpečené podmienky na bývanie v prirodzenom rodinnom prostredí.

Za vážne ohrozenie života, alebo zdravia FO sa považuje najmä, ak táto FO je ohrozená správaním inej FO, je odkázaná na pomoc inej FO a nemá žiadnu blízku osobu, alebo jej blízka osoba, na ktorej pomoc bola odkázaná zomrie, alebo táto FO nemá zabezpečenú osobnú starostlivosť, alebo jej nie je možné túto osobnú starostlivosť zabezpečiť manželom, alebo manželkou, plnoletým dieťaťom, alebo rodičom, alebo inou FO, ktorú súd ustanovil za opatrovníka.

Ak FO vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu, podať žiadosť o uzatvorenie zmluvy o poskytovaní sociálnej služby, uzatvoriť zmluvu o poskytovaní sociálnej služby, môže v jej mene a na základe potvrdenia ošetrujúceho lekára o zdravotnom stave tejto FO podať žiadosť a uzatvoriť zmluvu aj iná FO.

***2.2 Postup pri podávaní žiadosti o uzatvornie zmluvy o poskytovaní sociálnej služby***

Ak má FO, odkázaná na sociálnu službu záujem o uzatvorenie zmluvy o poskytovaní sociálnej služby v našom zariadení, sociálna pracovníčka mu vydá tlačivo **žiadosť o uzatvorenie zmluvy o poskytovaní sociálnej služby** a zároveň ho poučí o spôsobe vyplnenia údajov v danom tlačive a o tom, aké doklady je nutné priložiť k žiadosti o uzatvorenia zmluvy o poskytovaní sociálnej sluţby. FO, ktorá má záujem o poskytovanie sociálnej služby, je povinná podať všetky požadované údaje a doklady (tlačivá sú prístupné aj na webovej stránke www.zssipel.sk).

K žiadosti o uzatvorenie zmluvy o poskytovaní sociálnej služby FO priloží:

a) právoplatné rozhodnutie FO o odkázanosti na sociálnu sluţbu - kópia (ZSS nevyžaduje overenú kópiu, len originál k nahliadnutiu), to neplatí pre FO, ktorej sa má poskytovať sociálna služba bezodkladne podľa § 8 ods. 6 zákona 448/2008 Z. z. a FO, ktorá bude platiť najmenej vo výške EON,

b) posudok o odkázanosti FO na sociálnu sluţbu - kópia,

c) potvrdenie o príjme a doklady o majetkových pomeroch FO, ktorej sa má poskytovať sociálna služba, a osôb, ktoých príjmy sa s ňou spoločne posudzujú a spoločne započítavajú; to nepaltí pre FO, ktorá bude platiť úhradu nejmenej vo výške EON

d) ak je žiadateľ poberateľom sociálnych dávok posledné rozhodnutie o priznaní týchto dávok,

e) v prípade ak je žiadateľ pozbavený, alebo obmedzený v spôsobilosti na právne úkony, právoplatný rozsudok o pozbavení spôsobilosti na právne úkony, alebo obmedzení spôsobilosti na právne úkony, (potrebné priložiť aj listinu o ustanovení za opatrovníka),

***2.3 Postup pri spracovaní žiadostí o uzatvorenie zmluvy o poskytovaní sociálnej služby***

Sociálna pracovníčka osobne, či poštou doručenú **žiadosť o poskytovanie sociálnej služby**, ako aj ostatné doklady potrebné k uzatvoreniu zmluvy o poskytovaní sociálnej služby skontroluje a zaeviduje do podacieho denníka zaradí do **evidencie žiadateľov o poskytovanie sociálnej služby**.

V prípade nekompletnej žiadosti o poskytovanie sociálnej sluţby sociálna pracovníčka bezodkladne osobne, písomne, či telefonicky vyzve žiadateľa, či inú FO o jej urýchlené doplnenie.

Ak je do zariadenia doručená žiadosť o bezodkladné umiestnenie FO, sociálna pracovníčka túto žiadosť zaeviduje do podacieho denníka a zaradí do evidencie bezodkladných žiadostí o poskytovanie sociálnej služby. Zároveň sociálna pracovníčka upovedomí žiadateľa o bezodkladné umiestnenie, či inú FO o dodatočné podanie písomnej žiadosti o uzatvorenie zmluvy o poskytovaní sociálnej služby, vrátane ostatných potrebných dokladov s výnimkou právoplatného rozhodnutia o odkázanosti na sociálnu službu, ktoré žiadateľ alebo iná FO doručí po jeho vydaní.

***2.4 Evidencia žiadateľov o uzatvorenie zmluvy o poskytovaní sociálnej služby***

Ak má FO záujem o poskytovanie sociálnej služby v zariadení, uvedie všetky údaje a doklady potrebné k uzatvoreniu zmluvy o poskytovaní sociálnej služby a momentálne nie je vhodné voľné miesto, žiadateľ je zaradený do **evidencie žiadateľov o uzatvorenie zmluvy o poskytovaní sociálnej služby** (ďalej len evidencia). Evidencia sa vedie podľa poradia, v akom boli žiadosti do zariadenia doručené.

Evidencia žiadateľov o uzatvorenie zmluvy **o** poskytovaní sociálnej služby je zverejnená na webovej stránke zariadenia www.zssipel.sk. V evidencii na stránke zariadenia nie je uvedené meno žiadateľa, ale v súlade so zákonom č. 122/2013 o ochrane osobných údajov, sa uvádza číslo rozhodnutia o odkázanosti na sociálnu službu a dátum prijatia žiadosti. Evidencia je rozdelená podľa druhu sociálnej služby (ŠZ, DSS). Aktualizáciu evidencie žiadateľov vykonáva sociálna pracovníčka zodpovedná za zverejnenie informácií na webovej stránke zariadenia vždy k 15. dňu v mesiaci.

FO môže byť z evidencie vyradená na základe jej písomného, či telefonického vyjadrenia o vyradení z evidencie alebo na základe oznámenia o úmrtí FO. V prípade telefonickej žiadosti o vyradenie z evidencie sociálna pracovníčka vyhotoví o tomto úradný záznam, kde uvedie meno a priezvisko žiadateľa, dátum, meno a podpis pracovníčky, ktorá telefonát uskutočnila.

***2.5 Postup pri posudzovaní žiadosti o uzatvorenie zmluvy o poskytovaní sociálnej služby***

V prípade voľného miesta zasadá sociálna komisia v zložení riaditeľka zariadenia, sociálna pracovníčka a hlavná sestra, ktorá rozhodne o výbere vhodného žiadateľa o poskytovanie sociálnej sluţby na aktuálne voľné miesto, pričom sa postupuje podľa poradia v evidencii žiadostí o uzatvorenie zmluvy o poskytovaní sociálnej služby.

Sociálna komisia ďalej posudzuje žiadosti v závislosti od:

 voľného lôžka,

 potreby riešenia interných problémov, alebo zmien zdravotného stavu už prijatých PSS,

 druhu sociálnej služby podľa rozhodnutia o odkázanosti FO na sociálnu službu,

 aktuálneho zdravotného stavu žiadateľa,

 potreby starostlivosti,

 pohlavia žiadateľa,

 individuálnych potrieb žiadateľa,

 potreby riešenia nepriaznivej sociálnej situácie žiadateľa,

 sociálneho šetrenia.

Sociálna komisia po vybraní vhodného žiadateľa o poskytovanie sociálnej služby na voľné miesto v zariadení stanoví predpokladaný dátum nástupu žiadateľa do zariadenia. Sociálna pracovníčka bezodkladne po zasadnutí sociálnej komisie telefonicky informuje vybraného žiadateľa alebo inú FO o možnosti umiestnenia na voľné miesto v zariadení. Následne žiadateľa, či inú FO písomne vyzve na predloženie dokladov, potrebných k umiestneniu do zariadenia spolu s termínom nástupom do zariadenia. Pokiaľ sa žiadateľ vyjadrí, že na voľné miesto ešte nastúpiť nechce, zaradí sa na posledné miesto v evidencii žiadateľov o poskytovanie sociálnej sluţby.

***2.6 Doklady a náležitosti potrebné k nástupu PSS***

Pri nástupe do zariadenia je potrebné predložiť tieto doklady a náležitosti:

 potvrdenie o príjme a doklady o majetkových pomeroch FO, ktorej sa má poskytovať sociálna služba, a osôb, ktoých príjmy sa s ňou spoločne posudzujú a spoločne započítavajú (manžel/manželka, nezaopatrené deti), to neplatí pre FO, ktorá bude platiť úhradu nejmenej vo výške EON (na vyhlásení o majetkových pomeroch je potrebné mať overený podpis),

 čestné vyhlásenie rodinného príslušníka o úhrade nedoplatkov a zabezpečení pohrebu s overeným podpisom,

 potvrdenie o bezinfekčnosti (všeobecný lekár),

 výsledky vyšetrenia: tampón stolice na bacilonosičstvo, RTG pľúc (popis), všetky ostatné vyšetrenia u odborných lekárov, u ktorých je ţiadateľ/ka dispenzarizovaný/á (napr. interné, neurologické, psychiatrické),

 kompletnú zdravotnú dokumentáciu s potvrdením o vyradení z evidencie všeobecného lekára ku dňu nástupu,

 platný občiansky preukaz, preukaz poistenca,

 naordinované lieky, ktoré žiadateľ užíva (na 2 týždne od nástupu),

 hygienické potreby, obuv, bielizeň a šatstvo vhodné na ďalšie užívanie a veci osobnej potreby (šatstvo musí byť vhodne označené prišitými tkaničkami s priezviskom žiadateľa),

 okuliare, zdravotné a ortopedické pomôcky (ak takéto ţiadateľ pouţíva).

***2.7 Zmluva o poskytovaní sociálnej služby***

Na základe kompletných údajov a dokladov potrebných k uzatvoreniu zmluvy o poskytovaní sociálnej uzatvorí „IPEĽ“ ZSS Leľa s FO nastupujúcou do zariadenia (PSS) písomnú **zmluvu o poskytovaní sociálnej služby**. Zmluva je spolu s ostatnými dokumentmi a písomnosťami súčasťou osobného spisu prijímateľa sociálnej služby.

Pri uzatváraní zmluvy o poskytovaní sociálnej služby zariadenie vychádza z § 74 zákona 448/2008 Z. z. ako aj z príslušných ustanovení Všeobecného záväzného nariadenia Nitrianskeho samosprávneho kraja č. 5 /2019 o poskytovaní sociálnych služieb v zariadeniach sociálnych služieb zriadených Nitrianskym samosprávnym krajom, o určení sumy úhrady za sociálne služby, spôsob ich určenia a platenia.

Zmluva o poskytovaní sociálnej služby obsahuje:

a) Označenie zmluvných strán

1. poskytovateľ sociálnej služby (názov, sídlo, zastúpený kým, IČO, DIČ, bankové spojenie)

2. prijímateľ sociálnej služby – FO (meno a priezvisko, adresa trvalého pobytu), prípadne súdom ustanovený opatrovník (meno a priezvisko, adresa trvalého pobytu, číslo rozhodnutia súdu o pozbavení spôsobilosti a o ustanovení opatrovníka).

b) Predmet zmluvy

c) Druh poskytovanej sociálnej služby

d) Vecný rozsah sociálnej služby, forma poskytovania sociálnej služby a počet odoberaných jedál

e) Deň začatia poskytovania sociálnej služby

f) Čas poskytovania sociálnej služby

g) Miesto poskytovania sociálnej služby

h) Suma úhrady za sociálnu službu, spôsob jej určenia a spôsob jej platenia.

Uvedie sa výpočet úhrady za poskytovanú sociálnu službu a celková suma úhrady (v prípade čiastočnej

úhrady aj suma zníženej úhrady)

i) Ostatné ustanovenia pri úhradách podľa § 73 zákona č. 488/2008 Z. z.

j) Podmienky zvyšovania sumy úhrady za sociálnu službu

k) Dôvody jednostrannej výpovede zmluvy

l) Čas neprítomnosti prijímateľa v zariadení a podmienky vrátenia úhrady

m) Práva a povinnosti zúčastnených strán

n) Záverečné ustanovenia

o) Miesto a dátum uzatvorenia zmluvy

p) Podpisy obidvoch zmluvných strán

Súčasťou zmluvy je aj *kalkulačný list*, ktorý je podkladom pre určenie výšky úhrady za poskytovanú sociálnu službu.

Po uzatvorení zmluvy o poskytovaní sociálnej služby s PSS je povinnosťou zariadenia oboznámiť novoprijatého PSS s Domácim poriadkom a internou smernicou Dodržiavanie ľudských práv a slobôd. O tejto skutočnosti je vypracovaný záznam o oboznámení PSS.

Po prijatí zavedie sociálna pracovníčka nového prijímateľa sociálnej služby do svojej izby. Následne prebieha u PSS adaptačný proces, ktorý je monitorovaný a vyhodnocovaný po I., II. a III. mesiaci odo dňa jeho nástupu do zariadenia.

V záujme zabezpečenia kvalitných sociálnych služieb je sledovaná a hodnotená miera spokojnosti PSS s poskytovanými sociálnymi službami a taktiež je monitorovaná spokojnosť zo strany príbuzných PSS.

**3 UKONČENIE POSKYTOVANIA SOCIÁLNEJ SLUŽBY**

**Poskytovanie sociálnej služby môže byť ukončené zo strany:**

a) Prijímateľa sociálnej služby

- PSS môže jednostranne písomne vypovedať zmluvu o poskytovaní sociálnej služby kedykoľvek aj bez uvedenia dôvodu.

- Výpovedná lehota nesmie byť dlhšia ako 30 dní.

- Písomná výpoveď sa doručuje sociálnej pracovníčke alebo riaditeľke zariadenia.

b) Poskytovateľa sociálnej služby

Poskytovateľ môže jednostranne písomne vypovedať zmluvu o poskytovaní sociálnej služby len z týchto dôvodov:

- PSS hrubo porušuje povinnosti uvedené v zmluve o poskytovaní sociálnych služieb najmä tým, že hrubo porušuje dobré mravy, čím narúša občianske spolužitie,

- PSS neuzatvorí dodatok k zmluve podľa § 74 ods.12 zákona č. 448/2008 Z.z. o sociálnych službách a o zmene a doplnení zákona 455/1991 Zb. o živnostenskom podnikaní v znení neskorších predpisov,

- vyšší územný celok rozhodne o zániku odkázanosti PSS na sociálnu službu

Pri jednostrannom vypovedaní zmluvy je poskytovateľ povinný doručiť prijímateľovi sociálnej služby písomnú výpoveď s uvedením dôvodu výpovede.

Ak bola sociálna služba poskytovaná formou celoročného pobytu, výpovedná lehota nesmie byť kratšia ako 30 dní. Poskytovateľ sociálnej služby je povinný písomne oznámiť začiatok plynutia výpovednej lehoty.

Poskytovanie sociálnej služby je ukončené aj úmrtím prijímateľa sociálnej služby.